News Update: SCB Group จัดตั้งบริษัทแม่ภายใต้ชื่อ SCBX ขยายธุรกิจเข้าสู่ธุรกิจการเงิน และแพลตฟอร์มอย่างเต็มรูปแบบ - FINNOMENA
SCB Group จัดตั้งบริษัทแม่ภายใต้ชื่อ “SCBX” ยกระดับธุรกิจสู่กลุ่มบริษัทเทคโนโลยีระดับภูมิภาคภายในปี 2025 โดย SCB จะไม่ใช่แค่ธนาคารในรูปแบบเดิมอีกต่อไป
22 ก.ย. 2564

SCB Group จัดตั้งบริษัทแม่ภายใต้ชื่อ “SCBX” ยกระดับธุรกิจสู่กลุ่มบริษัทเทคโนโลยีระดับภูมิภาคภายในปี 2025 โดย SCB จะไม่ใช่แค่ธนาคารในรูปแบบเดิมอีกต่อไป แต่จะกลายมาเป็นกลุ่มธุรกิจเทคโนโลยีทางการเงินที่มีธุรกิจธนาคารเป็นเพียงส่วนหนึ่ง โดยแต่ละธุรกิจ SCB จะร่วมมือกับพันธมิตรระดับประเทศ ที่จะเริ่มเปิดตัวในอนาคตอันใกล้นี้
นายอาทิตย์ นันทวิทยา ประธานเจ้าหน้าที่บริหาร และประธานกรรมการบริหารของธนาคารไทยพาณิชย์ กล่าวว่า การเกิดขึ้นของเทคโนโลยี DeFi, การขยายตัวของแพลตฟอร์มระดับโลกเข้าสู่ธุรกิจทางการเงิน, พฤติกรรมของผู้บริโภคที่เปลี่ยนไปหลังโควิด และการเปลี่ยนแปลงกฎระเบียบข้อบังคับต่างๆ ทำให้การทำธุรกิจของธนาคารในรูปแบบดั้งเดิมจะถูกลดบทบาทและไม่สามารถตอบสนองความต้องการของผู้บริโภคได้อีกต่อไป
ช่วงเวลา 3 ปีจากนี้ เป็นบททดสอบสำคัญของ SCB ที่จะเปลี่ยนแปลงเพื่อสร้างคุณค่าใหม่แก่ผู้บริโภคและผู้ถือหุ้น โดยจะเร่งขยายธุรกิจเชิงรุกสู่ธุรกิจการเงินประเภทอื่นที่ตลาดต้องการ และบริหารจัดการแพลตฟอร์มทางเทคโนโลยีขนาดใหญ่ให้ทัดเทียมกับคู่แข่งระดับโลก
โดยเริ่มจากการก่อตั้งบริษัท SCB Tech X และบริษัท Data X  ร่วมกับพันธมิตรระดับโลก และขยายสู่ธุรกิจสินทรัพย์ดิจิทัล หรือ digital asset business  ในระดับโลกเพื่อเข้าสู่โลกการเงินแห่งอนาคตผ่าน SCB 10X และบริษัทหลักทรัพย์ ไทยพาณิชย์ จำกัด
ล่าสุด ร่วมมือกับเครือเจริญโภคภัณฑ์ จัดตั้ง กองทุน Venture Capital ขนาด 600-800 ล้านเหรียญสหรัฐ มุ่งเน้นการลงทุนใน Disruptive Technology ด้านบล็อกเชน, สินทรัพย์ดิจิทัล, FinTech และเทคโนโลยีอื่นๆ ที่มีศักยภาพในการเติบโตสูงทั่วโลก
ที่มา: ไทยรัฐ
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
scb
SCBX
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA